title: Exura ke yon rumkanik (suterot)
text: « Isen koo molda ie tauler : « Tierra y Libertad », i ie slamese va tanboyafa kuranuca ke muchacho palik ». Banvielu va askura titisa ke bifeem fakon gestit. Voxen B- Traven va friastuca me espuyur numen mali belira va vergumvelt ke bat berpot, va tena rowitayat. « Battode va tokcoba wan dikit ? »~ molesaf belisik co rodiviegar. Kev vola va exukesa runta jontikedje belkeyena gan riwe akolesaf prosteweem isu amerindiafa moruca fu kazawat. Va katacera va tizuca kev tizuca eron ok vebanon ware godositat. Bam dile va int akoyet da va bata exura nope maneke volbecafa kerdela mea kuranit. Sutesik ko kakevdara ke ristanikeem estobasiyir numen vaon al kepeyet ise al tutacokapayat neken ina me tir gradilaf kind. Koeon wan mejet, va aryono alto gruidet, efe ton ar siak vox ware koe kizoyu is fortey.